Euroopa Liidu Teataja 204 , 24/08/1967 Lk 0001 - 0003

Soomekeelne eriväljaanne: Peatükk 3 Köide 1 Lk 0215

Taanikeelne eriväljaanne: Seeria I Peatükk 1967 Lk 0238

Rootsikeelne eriväljaanne: Peatükk 3 Köide 1 Lk 0215

Ingliskeelne eriväljaanne: Seeria I Peatükk 1967 Lk 0260

Kreekakeelne eriväljaanne: Peatükk 03 Köide 2 Lk 0140

Hispaaniakeelne eriväljaanne: Peatükk 03 Köide 2 Lk 0059

Portugalikeelne eriväljaanne Peatükk 03 Köide 2 Lk 0059



Komisjoni määrus nr 467/67/EMÜ, 21. august 1967, millega määratakse kindlaks riisi töötlemise eri etappide ümberarvestuskursid, töötlemiskulud ja kõrvalsaaduste väärtus EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 25. juuli 1967. aasta määrust nr 359/67/EMÜ riisituru ühise korralduse kohta, [1] eriti selle artiklit 19, ning arvestades, et: määruse nr 359/67/EMÜ artiklis 19 sätestatakse ümberarvestuskursside, töötlemiskulude ja kõrvalsaaduste väärtuse kindlaksmääramine, mida tuleb arvesse võtta kõnealuse määruse kohaldamisel riisi töötlemise eri etappide (koorimata, kooritud, poolkroovitud või kroovitud riis) maksumuste ja koguste ümberarvestamiseks; selleks tuleks arvesse võtta ühenduse tehniliselt kõige paremini varustatud käitistelt saadud teavet; selle teabe järgi tuleks kasutada samu arve, mis kinnitati komisjoni 4. augusti 1964. aasta määrusega nr 103/64/EMÜ riisitöötlemisetappide, töötlemiskulude ja kõrvalsaaduste väärtuse konverteerimisulatuse kohta; [2] korrigeerida tuleks siiski selliseid arve nagu kooritud riisi töötlemiskulud kroovitud riisiks, mis muutusid alates kõnealuse määruse jõustumisest; käesolevas määruses sätestatud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Kooritud riisi ja koorimata riisi vaheline ümberarvestuskurss on järgmine: Kooritud riis | Koorimata riis | 1 | 1,25 | 2. Kooritud riisi ja kroovitud riisi vaheline ümberarvestuskurss on järgmine: | Kooritud riis | Kroovitud riis | Ümarateraline riis | 1 | 0,775 | Pikateraline riis | 1 | 0,69 | 3. Kroovitud riisi ja poolkroovitud riisi vaheline ümberarvestuskurss on järgmine: | Kroovitud riis | Poolkroovitud riis | Ümarateraline riis | 1 | 1,065 | Pikateraline riis | 1 | 1,072 | Artikkel 2 1. Töötlemiskulud, mida võetakse arvesse koorimata riisi ümberarvestamisel kooritud riisiks, on 0,95 arvestusühikut 100 kilogrammi koorimata riisi kohta. 2. Töötlemiskulud, mida võetakse arvesse kooritud riisi ümberarvestamisel kroovitud riisiks, on 1,10 arvestusühikut 100 kilogrammi kooritud riisi kohta. 3. Poolkroovitud riisi ümberarvestamisel kroovitud riisiks töötlemiskulusid arvesse ei võeta. Artikkel 3 1. Koorimata riisi töötlemisel kooritud riisiks saadud kõrvalsaaduste väärtus võrdub nulliga. 2. Kooritud riisi töötlemisel kroovitud riisiks saadud kõrvalsaaduste väärtus on: a) 1,94 arvestusühikut 100 kilogrammi kooritud ümarateralise riisi kohta; b) 2,87 arvestusühikut 100 kilogrammi kooritud pikateralise riisi kohta. 3. Poolkroovitud riisi töötlemisel kroovitud riisiks saadud kõrvalsaaduste väärtus on: a) 0,51 arvestusühikut 100 kilogrammi poolkroovitud ümarateralise riisi kohta; b) 0,55 arvestusühikut 100 kilogrammi poolkroovitud pikateralise riisi kohta. Artikkel 4 Kooritud riisi koguse väärtus arvestatakse ümber teises töötlemisetapis riisi niisama suure koguse väärtuseks 3 % purustatud riisi sisaldava kooritud riisi alusel. Kui kooritud riis sisaldab purustatud riisi rohkem kui 3 %, toimub ümberarvestamine pärast seda, kui on korrigeeritud väärtus 0,08 arvestusühikut purustatud riisi kilogrammi kohta. Poolkroovitud või kroovitud riisi koguse väärtus arvestatakse ümber teises töötlemisetapis riisi niisama suure koguse väärtuseks purustatud riisi mittesisaldava poolkroovitud riisi alusel. Kui mis tahes kroovitud või poolkroovitud riis sisaldab purustatud riisi, toimub ümberarvestamine pärast seda, kui on korrigeeritud väärtus 0,11 arvestusühikut purustatud riisi kilogrammi kohta. Artikkel 5 1. a) Kooritud riisi koguse väärtuse ümberarvestamiseks koorimata riisi sama koguse väärtuseks: - jagatakse ümberarvestatav väärtus artikli 1 lõikes 1 kindlaks määratud koorimata riisi kursiga ja - lahutatakse saadud summast artikli 2 lõikes 1 kindlaks määratud töötlemiskulud. b) Koorimata riisi koguse väärtuse ümberarvestamiseks kooritud riisi sama koguse väärtuseks: - lisatakse ümberarvestatavale väärtusele artikli 2 lõikes 1 kindlaks määratud töötlemiskulud ja - korrutatakse saadud summa artikli 1 lõikes 1 kindlaks määratud koorimata riisi kursiga. 2. a) Kooritud riisi koguse väärtuse ümberarvestamiseks kroovitud riisi sama koguse väärtuseks: - lisatakse ümberarvestatavale väärtusele artikli 2 lõikes 2 kindlaks määratud töötlemiskulud, - lahutatakse ümberarvestatavast väärtusest artikli 3 lõikes 2 kindlaks määratud kõrvalsaaduste väärtus ja - jagatakse saadud summa artikli 1 lõikes 2 kindlaks määratud kroovitud riisi kursiga. b) Kroovitud riisi koguse väärtuse ümberarvestamiseks kooritud riisi sama koguse väärtuseks: - korrutatakse ümberarvestatava väärtus artikli 1 lõikes 2 kindlaks määratud kroovitud riisi kursiga, - lahutatakse saadud summast artikli 2 lõikes 2 kindlaks määratud töötlemiskulud ja - lisatakse saadud summale artikli 3 lõikes 2 kindlaks määratud kõrvalsaaduste väärtus. 3. a) Kroovitud riisi koguse väärtuse ümberarvestamiseks poolkroovitud riisi sama koguse väärtuseks: - jagatakse ümberarvestatav väärtus artikli 1 lõikes 3 kindlaks määratud poolkroovitud riisi kursiga ja - lisatakse saadud summale artikli 3 lõikes 3 kindlaks määratud kõrvalsaaduste väärtus. b) Poolkroovitud riisi koguse väärtuse ümberarvestamiseks kroovitud riisi sama koguse väärtuseks: - lahutatakse ümberarvestatavast väärtusest artikli 3 lõikes 3 kindlaks määratud kõrvalsaaduste väärtus ja - korrutatakse saadud summa artikli 1 lõikes 3 kindlaks määratud kõnealuse poolkroovitud riisi kursiga. Artikkel 6 1. Kooritud riisi koguse ümberarvestamiseks koorimata riisi või kroovitud riisi vastavaks koguseks korrutatakse ümberarvestatav kogus olenevalt asjaoludest kas artikli 1 lõikes 1 kindlaks määratud koorimata riisi kursi või artikli 1 lõikes 2 kindlaks määratud kroovitud riisi kursiga. Koorimata riisi või kroovitud riisi koguse ümberarvestamiseks kooritud riisi vastavaks koguseks jagatakse ümberarvestatav kogus olenevalt asjaoludest kas artikli 1 lõikes 1 kindlaks määratud koorimata riisi kursi või artikli 1 lõikes 2 kindlaks määratud kroovitud riisi kursiga. 2. Kroovitud riisi koguse ümberarvestamiseks poolkroovitud riisi vastavaks koguseks korrutatakse ümberarvestatav kogus artikli 1 lõikes 3 kindlaks määratud poolkroovitud riisi kursiga. Poolkroovitud riisi koguse ümberarvestamiseks kroovitud riisi vastavaks koguseks jagatakse ümberarvestatav kogus artikli 1 lõikes 3 kindlaks määratud poolkroovitud riisi kursiga. Artikkel 7 Käesolev määrus jõustub 1. septembril 1967. Käesolev määrus on tervikuna siduv ja vahetult kohaldatav kõigis liikmesriikides. Brüssel, 21. august 1967 Komisjoni nimel president Jean Rey [1] EÜT 174, 31.7.1967, lk 1. [2] EÜT 126, 5.8.1964, lk 2128/64. --------------------------------------------------